Bücker Bü 131 Jungmann

Το **Bücker Bü 131 ''Jungmann*** (στα [[γερμανικά]] ο νέος ή/και ο πρωτοετής) ήταν γερμανικό αεροσκάφος βασικής [[εκπαιδευτικό αεροσκάφος|εκπαίδευσης]] της δεκαετίας του 1930. Εκτεταμένη ήταν η χρήση του από τη *Luftwaffe* κατά τη διάρκεια του [[ΒΠΠ|Β΄ Παγκοσμίου Πολέμου]] καθώς και από άλλες αεροπορικές δυνάμεις.

==Σχεδιασμός και ανάπτυξη==
Αφού υπηρέτησε στο [[Γερμανικό Αυτοκρατορικό Ναυτικό]] στον [[ΑΠΠ|Α΄ Παγκόσμιο Πόλεμο]], ο [[Καρλ Μπύκερ]] (Carl Bücker) μετακόμισε στη [[Σουηδία]], όπου έγινε διευθύνων σύμβουλος της [[Svenska Aero AB]]. Αργότερα επέστρεψε στη Γερμανία μαζί με τον Anders J Andersson, έναν νεαρό σχεδιαστή της SAAB. Η [[Bücker Flugzeugbau|Bücker Flugzeugbau GmbH]] ιδρύθηκε το 1932 με έδρα στο [[Γιοχάννισταλ]] (Johannisthal) στην περιοχή του [[Βερολίνου]] και το πρώτο αεροσκάφος της που εντάχθηκε σε παραγωγή ήταν το Bü 131 *Jungmann*.

Παρόλο που ήταν το πρώτο αεροσκάφος παραγωγής της Bücker Flugzeugbau, το Bü 131A ήταν το επίσης το τελευταίο [[διπλάνο]] που κατασκευάστηκε στη Γερμανία. Είχε δύο ανοιχτά [[κόκπιτ]], για τον εκπαιδευτή και τον εκπαιδευόμενο, σταθερό σύστημα προσγείωσης, [[άτρακτος|άτρακτο]] κατασκευασμένη από ατσάλινους σωλήνες, με μεταλλική ή υφασμάτινη επικάλυψη, και ξύλινες πτέρυγες με υφασμάτινη επικάλυψη. Η αρχική έκδοση προωθούνταν από κινητήρα [[Hirth HM 60|Hirth HM60R]] των 80 hp.

Το 1936 ακολούθησε το Bü 131B, με ισχυρότερο κινητήρα Hirth [[Hirth HM 504|504A-2]] των 105 hp.

Κατά τη διάρκεια του πολέμου τα περισσότερα Bü 131 για τη *Luftwaffe* κατασκευάστηκαν από την [[Aero Vodochody|Aero]] στην [[Πράγα]].

==Επιχειρησιακή ιστορία==

===Β΄ Παγκόσμιος Πόλεμος===
Πρώτος χρήστης των στιβαρων και ευέλικτων Bücker ήταν το Bü 131A ήταν η *Deutscher Luftsportverband* (DLV). Το Bü 131B επιλέχθηκε ως το κύριο αεροσκάφος βασικής εκπαίδευσης για τη *Luftwaffe* και κατά τη διάρκεια του πολέμου εντάχθηκε στην δύναμη όλων σχεδόν των Σχολών Βασικής Εκπαίδευσης της γερμανικής αεροπορίας. Στο [[Ανατολικό μέτωπο (Β΄ Παγκόσμιος Πόλεμος)|Ανατολικό μέτωπο]] τα Bü 131B εντάχθηκαν επίσης σε μονάδες νυχτερινής προσβολής/παρενόχλησης των σοβιετικών στρατευμάτων.

Η [[Βασίλειο της Γιουγκοσλαβίας|Γιουγκοσλαβία]] ήταν ο κύριος προπολεμικός εξαγωγικός πελάτης, ενώ ακολούθησαν η [[Βασίλειο της Βουλγαρίας|Βουλγαρία]] και η [[Βασίλειο της Ρουμανίας|Ρουμανία]].

Άδειες παραγωγής δόθηκαν επίσης στην [[Ελβετία]] και στην [[Ισπανία]] όπου κατασκευάστηκαν περίπου 530, με την παραγωγή να συνεχίζεται από την [[CASA]] μέχρι τις αρχές της δεκαετίας του 1960, καθιστώντας το Bü 131 κύριο αεροσκάφος βασικής εκπαίδευσης της [[Ισπανική Πολεμική Αεροπορία|Ισπανικής Αεροπορίας]] μέχρι το 1968. Η [[Βασίλειο της Ουγγαρίας|Ουγγαρία]] διέθετε 315, ενώ δέκα κατασκευάστηκαν στην [[Τσεχοσλοβακία]] από την [[Tatra]] ως T 131 πριν από το ξέσπασμα του πολέμου. Πολύ σημαντικός χρήστης ήταν επίσης η [[Ιαπωνική Αυτοκρατορία|Ιαπωνία]], όπου κατασκευάστηκαν 1037 αεροσκάφη με κινητήρες εγχώριας προέλευσης. Τα αεροσκάφη του [[Ιαπωνικός Αυτοκρατορικός Στρατός|Αυτοκρατορικού Στρατού]] ονομάστηκαν *'Kokusai Ki-86** και του [[Ιαπωνικό Αυτοκρατορικό Ναυτικό|Αυτοκρατορικού Ναυτικού]] **Kyushu K9W*'.

===Μεταπολεμική περίοδος===
Τη δεκαετία του 1960 και στις αρχές της δεκαετίας του 1970 οι κυβερνήσεις της Ισπανίας, της Ελβετίας και της Τσεχοσλοβακίες πούλησαν τα *Jungmann* που διέθεταν σε ιδιώτες και πολλά εξήχθησαν στις [[Ηνωμένες Πολιτείες]]. Περίπου διακόσια αεροσκάφη υπάρχουν μέχρι σήμερα, πολλά εκ των οποίων με Lycoming O-320 των 150 hp ή O-360 των 180 hp ώστε να μπορούν να χρησιμοποιηθούν [[ακροβατικό αεροσκάφος|ακροβατικά αεροσκάφη]]. Τα Bü 131 είναι εξαιρετικά στον χειρισμό, ακόμα και σε σύγκριση με ορισμένα σύγχρονα ακροβατικά αεροσκάφη. 

Το 1994 ξεκίνησε εκ νέου για σύντομο χρονικό διάστημα η παραγωγή των Bü 131 από την εταιρεία Bücker Prado στην Ισπανία. Κατασκευάστηκαν εικοσιένα αεροσκάφη ως BP 131, ενώ στην [[Πολωνία]] επίσης το 1994 η SSH Janusz Karasiewicz ξεκίνησε την παραγωγή μιας έκδοσης του *Jungmann* με βάση τσέχικα σχέδια. Μεταξύ 1994 και 2000 κατακσευάστηκαν είκοσι αεροσκάφη στην Πολωνία.

==Εκδόσεις==

; Bü 131A
: Αρχική έκδοση παραγωγής.

; Bü 131B
: Βελτιωμένη έκδοση παραγωγής με κινητήρα [[Hirth HM 504]]A-2.

; Bü 131C
: Δοκιμαστική έκδοση με κινητήρα [[Blackburn Cirrus Minor|Cirrus Minor]] των 90 hp. Δεν εντάχθηκε σε παραγωγή.

; Kokusai Ki-86A
: Bü 131 για την [[Αεροπορική Υπηρεσία του Ιαπωνικού Αυτοκρατορικού Ναυτικού]].

; Kokusai Ki-86B
: Εκδοχή του Ki-86 με κύριο δομικό υλικό το ξύλο, σε μία προσπάθεια εξοικονόμησης υλικών κρίσιμων για την πολεμική προσπάθεια.

; Kyushu K9W1
: Bü 131 για την [[Αεροπορική Υπηρεσία του Ιαπωνικού Αυτοκρατορικού Ναυτικού]].

; Tatra T.131
: Bü 131 που κατασκευάστηκαν κατόπιν αδείας προπολεμικά στην Τσεχοσλοβακία από την εταιρεία [[Tatra]].

; Aero C-4
: Bü 131 που κατασκευάστηκαν στην Τσεχοσλοβακία από την εταιρεία [[Aero]] όταν η χώρα ήταν υπό γερμανική κατοχή. Τα αεροσκάφη αυτά χρησιμοποιήθηκαν μεταπολεμικά.

; Aero C-104
: Εξέλιξη του C-4 που αναπτύχθηκε στην Τσεχοσλοβακία μεταπολεμικά και προωθούνταν από κινητήρα Walter Minor 4-III.

; CASA 1.131
: Bü 131 που κατασκευάζονταν κατόπιν αδείας στην Ισπανία από την CASA και προωθούνταν από κινητήρα Hirth HM 504 ή [[Elizalde Tigre IV|ENMA Tigre G-IVA]] των 125 hp.

; SSH T-131P
: Αεροσκάφη προπαραγωγής της «πολωνικής» έκδοσης με κινητήρα [[Walter Minor]] 4-III των 105 hp. Κατασκευάστηκαν τέσσερα από το 1994.

; SSH T-131PA
: Κύρια έκδοση παραγωγής των *Jungmann* που κατασκευάζονται στην Πολωνία, με κινητήρα [[Avia M332|LOM M332AK]] των 138 hp. Το πρώτο T-131PA πέταξε το 1995. Μέχρι το 2012 είχαν ολοκληρωθεί τρία αεροσκάφη προπαραγωγής και ακόμη 29 αεροσκάφη παραγωγής έως το 2022.

==Δείτε επίσης==

; Αεροσκάφη που σχετίζονται με το *Jungmann*
* [[Bücker Bü 133 Jungmeister|Bücker Bü 133 *Jungmeister*]]
* [[B&F Fk131 Bücker Jungmann]] – σύγχρονα αντίγραφα των Bü 131

; Συγκρίσιμα αεροσκάφη
* [[Boeing-Stearman Model 75]]
* [[de Havilland Tiger Moth]]
* [[Fleet Finch]]
* [[Great Lakes Sport Trainer]]
* [[Repülőgépgyár Levente II]]
* [[Stampe-Vertongen SV.4]]
* [[Polikarpov Po-2]]
* [[RWD 8]]

; Κατάλογοι
* [[Κατάλογος αεροσκαφών του Β' Παγκοσμίου Πολέμου]]

==Σημειώσεις==
<references group ="Σημ."/>

==Παραπομπές==
<references />

==Βιβλιογραφία==
* Bridgeman, Leonard. "The Bücker Bü 131B 'Jungmann'." *Jane's Fighting Aircraft of World War II*. London: Studio, 1946. .
* Gerdessen, Frederik. "Estonian Air Power 1918 – 1945". *Air Enthusiast*, No. 18, April – July 1982. pp. 61–76. .
* Jackson, Paul. *Jane's All The World's Aircraft 2003–2004*. Coulsdon, UK: Jane's Information Group, 2003. .
* Ketley, Barry, and Mark Rolfe. *Luftwaffe Fledglings 1935–1945: Luftwaffe Training Units and their Aircraft*. Aldershot, GB: Hikoki Publications, 1996. .
* König, Erwin. *Bücker Bü 131 "Jungmann"(Flugzeug Profile 27)* (in German). D-86669 Stengelheim, Germany: Unitec Medienvertrieb e.K., 
* König, Erwin. *Die Bücker-Flugzeuge (The Bücker Aircraft)* (bilingual German/English). Martinsried, Germany: Nara Verlag, 1987. .
* König, Erwin. *Die Bückers, Die Geschichte der ehemaligen Bücker-Flugzeugbau-GmbH und ihrer Flugzeuge* (in German). (1979)
*
*
* Mondey, David. *The Hamlyn Concise Guide to Axis Aircraft of World War II*. London: Chancellor Press Ltd, 2006. .
* Sarjeant, L. F. *Bücker Bü 131 Jungmann (Aircraft in Profile 222)*. Windsor, Berkshire, UK: Profile Publications, 1971.
* 
* Smith, J. Richard and Antony L. Kay. *German Aircraft of the Second World War*. London: Putnam and Company, 3rd impression 1978, pp. 91–92. .
* Wietstruk, Siegfried. *Bücker-Flugzeugbau, Die Geschichte eines Flugzeugwerkes* (in German). D-82041 Oberhaching, Germany: Aviatik Verlag, 1999. .
* Wood, Tony and Bill Gunston. *Hitler's Luftwaffe: A Pictorial History and Technical Encyclopedia of Hitler's Air Power in World War II''. London: Salamander Books Ltd., 1977, p.&nbsp;139. .

## Εξωτερικοί σύνδεσμοι
* 

Κατηγορία:Εκπαιδευτικά αεροσκάφη
Κατηγορία:Ακροβατικά αεροσκάφη
Κατηγορία:Εμβολοκινητήρια στρατιωτικά αεροσκάφη
Bü 131
Κατηγορία:Αεροσκάφη του Μεσοπολέμου
Κατηγορία:Αεροσκάφη του Β' Παγκοσμίου Πολέμου